அது ஆங்கிலேயர்கள் ஆட்சி புரிந்த காலம், அப்போது ஒவ்வோர் ஆண்டின் தொடக்க நாளிலும் ஆங்கிலேய அதிகாரிகளைச் சென்று பார்த்து வணங்குவது ஊழியர்களின் வழக்கமாக இருந்தது. புத்தாண்டில் ஒரு வெள்ளைக்கார துரையைப் பார்த்து வணங்குவதா என்று மனம் வருந்திய சில தமிழர்கள், வள்ளிமலை ஸ்வாமிகளின் தலைமையில் கூடி தொடங்கப்பட்ட வழிபாடுதான் திருத்தணிகை திருப்படி உற்சவ விழா. ஆங்கிலப்புத்தாண்டில் துரைகளுக்கெல்லாம் துரையான முருகப்பெருமானை வேண்டி அங்கு அமைந்திருக்கும் 365 படிகளுக்கும் பூஜை செய்து ஒவ்வொரு படியிலும் திருப்புகழை பாராயணம் செய்து புது விழாவினை 1917-ம் ஆண்டு முதல் தொடங்கினார்கள். இதனால் திருத்தணி முருகப்பெருமானுக்கு 'தணிகை துரை' என்ற பெயரும் உருவானது. இப்படித்தான் திருத்தணி படிபூஜை 100 ஆண்டுகளாக இங்கு நடைபெற்று வருகிறது.